La VII Run for Parkinson Gandia se celebrarà el pròxim 8 de maig
02 maig 2022

## La VII Run for Parkinson Gandia se celebrarà el pròxim 8 de maig02 maig 2022Última actualització: 02 maig 2022

![](../gestion/img/02450d55daacdae0e3b5b3189dc3aa2d98f091e98bacdc50f240840a7066262b.jpg)  
  

La regidora d'Esport, Lydia Morant, acompanyada per Liduvina Gil, regidora de Sanitat; Mari Carmen Escrivà, presidenta de l'Associació Parkinson Gandia-Safor; i Javier Moreno, gerent del C.C. La Vital, ha presentat aquest matí a roda de premsa la 'VII Run for Parkinson Gandia', una prova que se celebrarà el diumenge 8 de maig a la platja de Gandia.

"La prova pretén recaptar fons per a l'Associació Parkinson Gandia-Safor, entitat organitzadora de la competició, per donar-li visibilitat tant a aquesta com als que pateixen aquesta malaltia", ha destacat Morant. Escrivà ha afegit que "el total del preu de la inscripció anirà destinat a finançar les teràpies d'aquests".

L'eixida serà a les 10:00 h des del Passeig Marítim Neptú (junt al Club Nàutic), on també acabaran la prova els participants després de recórrer els vora 5 kilòmetres que la conformen. Posteriorment, se celebrarà l'entrega de premis per als tres primers classificats masculins, les tres primeres classificades femenines i per a l'associació o equip amb més inscripcions.

Les inscripcions podran realitzar-se fins al 5 de maig a les 15:59 a la web de Crono4sports (https://www.crono4sports.es/inscripcion/1240), però també de manera presencial a: Monnalissa Boutique (c/Canonge Noguers, 18), Garbí Pasteleria (plaça Exèrcit Espanyol, 16) i Farmàcia Beatriz Roman (Passeig de les Germanies, 106). Es permetran inscripcions el dia de la carrera per 10 euros, en cas de disponibilitat de dorsals i fins a esgotar aquests.

El preu d'inscripció serà de 6 € fins al 2 de maig, una vegada ací la xifra augmentarà a 7?€ fins al dia 6. L'entrega dels dorsals i camisetes serà el pròxim 7 de maig d'11:00 h fins a les 20:00 h al C.C. La Vital. També es podrà rebre el mateix dia de la carrera a partir de les 9:00 h als voltants de la zona d'eixida. Gil ha informat que com més siguen a la prova, "més persones amb Parkinson podran anar a unes teràpies que retarden moltíssim la malaltia, permetent-los així tenir una millor qualitat de vida".

La VII Run for Parkinson Gandia es complementarà amb animació musical, calfaments, zumba, regals i moltes sorpreses més. "No hi ha cosa més bonica que unir l'esport amb una qüestió social com és el Parkinson", ha conclòs el gerent del C.C. La vital.

[Twittear](https://twitter.com/share)